CELEX: 62021TN0654
Language: bg
Date: 2021-10-08 00:00:00
Title: Дело T-654/21: Жалба, подадена на 8 октомври 2021 г. — Eurecna/Комисия

3.1.2022   
            
            
               BG
            
            
               Официален вестник на Европейския съюз
            
            
               C 2/40
            
         
      Жалба, подадена на 8 октомври 2021 г. — Eurecna/Комисия
      (Дело T-654/21)
      (2022/C 2/56)
      Език на производството: италиански
      
         Страни
      
      
         Жалбоподател: Eurecna SpA (Венеция, Италия) (представител: R. Sciaudone, avvocato)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени обжалваното решение,
               
            
                  —
               
               
                  да разпореди на Комисията да представи доклада на Европейската служба за борба с измамите и приложенията към него, и
               
            
                  —
               
               
                  да осъди Комисията да заплати съдебните разноски в настоящото производство.
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първо основание: неизпълнение на задължението за мотивиране
                  
                              —
                           
                           
                              В това отношение се твърди несъгласуваност и необичайност на документите в основата на обжалваното решение; липса и несъгласуваност на мотивите във връзка с писмото за спиране от 25 юни 2019 г.; неизпълнение на задължението за мотивиране във връзка с действията по разследване на Европейската служба за борба с измамите и неизпълнение на задължението за мотивиране поради неопределеност, общ характер и несъдържателност на изводите на Европейската служба за борба с измамите.
                           
                        
            
                  2.
               
               
                  Второ основание: нарушение на принципа на добра администрация и полагане на необходимата грижа при осъществяването на административната дейност във връзка с одита, извършен от Ernst & Young.
               
            
                  3.
               
               
                  Трето основание: нарушение на правото на защита във връзка с одита, извършен от Ernst & Young.
               
            
                  4.
               
               
                  Четвърто основание: нарушение на принципа на добра администрация поради незачитането на задължението за безпристрастност в административното производство.
               
            
                  5.
               
               
                  Пето основание: неправилно тълкуване на договора в доклада на Ernst & Young.